Αποκέντρωση στην Ουκρανία

Η Αποκέντρωση στην Ουκρανία είναι μια σειρά από μεταρρυθμίσεις που έχουν ως στόχο τους την παροχή πρόσθετης εξουσίας και πόρων στην τοπική αυτοδιοίκηση. Αυτή η διαδικασία είχε σκοπό να προωθήσει την περιφερειακή ανάπτυξη και τη μεταρρύθμιση των συνόρων. Από την έναρξή της έχω σήμερα, έχουν σημειωθεί κάποια επιτυχημένα βήματα. Η Άνγκελα Μέρκελ,  ο Γκέοργκ Μίλντμπραντ  και ο Χιουζ Μινγκαρέλι  έχουν εκφραστεί με επαινετικά λόγια για τις μεταρρυθμίσεις που προτάθηκαν. Κατά τη γνώμη οικονομικών εμπειρογνωμόνων, όπως ο δρ Γιεβγκέν Μάριντσακ, για την αποκέντρωση δημοσίων κεφαλαίων στις τοπικές επιμέρους κοινότητες, το κράτος θα πρέπει να χρησιμοποιήσει πραγματικά εργαλεία που θα μπορέσουν να βοηθήσουν στη δημιουργία μιας ισχυρής περιφερειακής οικονομίας στο σύνολο της ουκρανικής επικράτειας.

Μεταρρυθμίσεις 
Οι μεταρρυθμίσεις για την αποκέντρωση στην Ουκρανία περιελάμβαναν τις ακόλουθες διατάξεις:

 Ενίσχυση της τοπικής αυτοδιοίκησης.
 Αλλαγή διοικητικής - εδαφικής δομής.
 Εδραίωση της «αρχής της πανταχού παρουσίας» ( οι τοπικές κυβερνήσεις ορίζονται από εδάφη που βρίσκονται στην επικράτεια των οικισμών).
 Ενδυνάμωση της τοπικής αυτοδιοίκησης με επαρκείς εξουσίες και πόρους.
 Αποτύπωση ιστορικών, οικονομικών, περιβαλλοντικών και πολιτισμικών χαρακτηριστικών κατά τον σχεδιασμό της ανάπτυξης των ενωμένων εδαφικών κοινοτήτων.
 Μεταφορά ορισμένες ρόλων που μπορούν να επιτελούν οι τοπικές κυβερνήσεις στις τοπικές αρχές.

Οι μεταρρυθμίσεις για την αποκέντρωση στην Ουκρανία αποτελούνται από τρία βασικά στοιχεία: 

 Μεταρρύθμιση της εδαφικής οργάνωσης της εξουσίας
 Μεταρρύθμιση της τοπικής αυτοδιοίκησης
 Μεταρρύθμιση της περιφερειακής πολιτικής

Ιστορία 
Μετά τη Διακήρυξη της Ανεξαρτησίας της Ουκρανίας το 1991, το κράτος αύξησε τις αρμοδιότητες των τοπικών και περιφερειακών κυβερνήσεων. Το 1997, η Ουκρανία επικύρωσε τον Ευρωπαϊκός Χάρτης Τοπικής Αυτονομίας και ενέκρινε ρυθμιστικές πράξεις οι οποίες θεσπίζουν τέτοιες εξουσίες. Ωστόσο, οι συζητήσεις σχετικά με την οργάνωση μεγαλύτερης κλίμακας κατά κανόνα αφορούσαν την κατανομή των εξουσιών σε εθνικό επίπεδο.

Μετά τις διαδηλώσεις στην Ουκρανία το 2014, η νέα κυβέρνηση ξεκίνησε ένα εθνικό σχέδιο με την ονομασία "Αποκέντρωση" (ουκρανικά : Національний проект "Децентралізація"), την 1η Απριλίου 2014.  Η κυβέρνηση του Βολοντιμίρ Γκρόισμαν προσδιόρισε την υποστήριξη του σχεδίου της αποκέντρωσης ως μία από τις προτεραιότητές της.

Αποτελέσματα 
Κατά τη διάρκεια της εφαρμογής της μεταρρύθμισης, τα έσοδα του τοπικού προϋπολογισμού αυξήθηκαν από 68,6 δισεκατομμύρια χρίβνια το 2014 σε 146,6 δισεκατομμύρια χρίβνια το 2016. Μέχρι το τέλος του 2017, τα έσοδα του τοπικού προϋπολογισμού είχαν φτάσει τα 170,7 δισεκατομμύρια χρίβνια. Επιπλέον, οι κατά κεφαλήν αναπτυξιακές δαπάνες για το διάστημα ανάμεσα στον Ιανουάριο και τον Σεπτέμβριο του 2017 αυξήθηκαν κατά 225% σε σύγκριση με το 2016.

Διεθνής στήριξη 
Φορείς χορηγών, πρεσβείες και πολυμερείς οργανισμοί χρηματοδοτούν και υλοποιούν προγράμματα και έργα σχετικά με την αποκέντρωση μέσω ενός συμβουλίου χορηγών.

Τα ακόλουθα έργα και οργανισμοί είναι πολύ ενεργοί: 

 Πρόγραμμα U-LEAD with Europe  – Δράση πολλών χορηγών της Ευρωπαϊκής Ένωσης και των κρατών μελών της Δανία, Εσθονία, Γερμανία, Πολωνία και Σουηδία, που υλοποιείται από τον GIZ (Γερμανικός οργανισμός ανάπτυξης) και τη Sida (οργανισμός του σουηδικού Υπουργείου Εξωτερικών)
 DESPRO – Swiss-Ukrainian Project, που χρηματοδοτείται από την Ελβετική Συνομοσπονδία μέσω της SDC και υλοποιείται από τη Skat
 Πρόγραμμα DOBRE  χρηματοδοτούμενο από την USAID
 Κοινό Πρόγραμμα UNDP / ΕΕ – «Community Based Approach to Local Development»

Παραπομπές

Δείτε επίσης 

 Επίσημος ιστότοπος της μεταρρύθμισης
Διοικητική διαίρεση της Ουκρανίας